Kameel – Die pastoor en die koppie tee – Kameel se gebabbel
On Julie 3, 2019 Julie 3, 2019 By KameelIn Uitdagings
Scrapy se Maandag = wasdag uitdaging. My woord vir die week is tee.
My dank aan Pinterest vir die foto 😊
Dit het begin by ‘n koppie tee, die vriendskap tussen die nuwe pastoor op sy swart motorfiets met sy swart leerbaadjie aan, en ons gesin. Die tee is met sy eerste besoek bedien soos dit ‘n opgevoede huishouding betaam. Skinkbord met borduurde lappie, teepot, melkbekertjie, suikerpotjie…. net te grênd. Net die teelepels was nie goud soos sus Rika s’n nie. Ek het die pastoor mooi laat verstaan dat hy kan sien ek het al die goed om ‘n goeie indruk te maak… maar hy gaan nie die fieterjasies weer sien nie. As jy eenkeer by ons aan huis was is jy ingelyf en word daarna gesien as deel van die huishouding. Sy volgende koppie tee gaan met melk en suiker en klaar geroer by hom aankom… hy moet net sluk. Maar daar sou nie ‘n volgende koppie tee wees nie. Die pastoor het met daardie koppietjie tee wat so netjies bedien was in sy hand gesit totdat hy moed bymekaar geskraap het om te sê die tee is ondrinkbaar sleg, en of ek sal omgee as hy dit los. Natuurlik mag hy dit los, dis nie die eerste keer dat ek hoor my tee haal nie die paal nie. Ouer dames het my tevergeefs die kuns van teemaak probeer leer… daardie “magic touch” het my bly ontwyk. Gelukkig het die tee nie daar en dan ‘n stok in die wiel van ons vriendskap gesteek nie.
As jy wil deelneem besoek Scrapy vir die week se woorde.
32 gedagtes oor “Kameel – Die pastoor en die koppie tee”
Hahahaaaaa lag ek vir jou en net omdat iets soortgelyk my oorgekom het.. ook omdat ek iemand wou beindruk wat toe glad nie gebeur het nie….
Julie 3, 2019 om 12:12 nm	 Antwoord
Nee wat ek was al gesout in mense wat my tee in florerende taal as ondrinkbaar beskryf. Die lekker hiervan is dat Ken later die job as teemaker oorgeneem het. Tot vandag doen hy die tee en koffie wanneer ons kuiermense kry. En wie wou jy beïndruk?????
Julie 3, 2019 om 12:47 nm	 Antwoord
My ma se hogere vriendin, ai tog het dit nou klaelik misluk..
Julie 3, 2019 om 1:03 nm
Toemaar jy het dit oorleef en dit het haar iets gegee om oor te praat 😂😂😂😃
Julie 3, 2019 om 1:13 nm
oja dis gewis
Julie 3, 2019 om 1:17 nm
Sjoe! Amper skrik ek toe jy sê daar sou nie nog ‘n koppie tee wees nie. Het hy toe eerder koffie gedrink?
Julie 3, 2019 om 12:19 nm	 Antwoord
Ja, hy het nooit weer gewaag om vir tee te vra nie 😂😂😂😂
Julie 3, 2019 om 12:42 nm	 Antwoord
Julie 3, 2019 om 1:22 nm
o my soul…kan iemand slegte tee maak? Is dit dan nie maar die tee blare wat sleg is nie?
Julie 3, 2019 om 12:44 nm	 Antwoord
Nee vrou hierdie is ‘n mystery wat nie opgelos kan word nie. Eendag het Mev Cruywagen die NG predikantsvrou wat soos ‘n ma vir my was, my spesiaal vir ‘n oggend gevat en in haar kombuis my die etiket van ‘n ordentlike koppie tee probeer leer. Jy weet daardie maak eers teepot warm. Verhit die koppies deur met kookwater uit te spoel ens. Alles tevergeefs. Sy was nie die enogste een wat my die kuns wou leer nie. Toemaar nou is my man die teemaker 😊
Julie 3, 2019 om 12:53 nm	 Antwoord
Ek maak ook eerder nou koffie….
Julie 3, 2019 om 12:59 nm
Koffie met al sy geure en maniere het mos nou die in ding geword. Ek sal in Kazakstan by dr. Christa moet gaan kuier om al die teegeure te proe. Chocolate and toffee… verbeel jou. Miskien moet ek dan die pastoor weer nooi vir ‘n probeerslag. 😂😂😋
Julie 3, 2019 om 1:12 nm
Daar spoeg ek my koffie uit van die lag! Ek drink nie tee nie, Kameel, so kan jy jou voorstel die spektakel as ek probeer grênd wees.🥰
Julie 3, 2019 om 4:50 nm	 Antwoord
Die grêndgeit is sommer nonsens Una… ek sou definitief nie in daardie stywe upstairs tyd ingepas het nie. Ons is net onsself. Ek drink een koppie rooibostee op ‘n Vrydagoggend by Mariaan my haarkapster. Het verlede Vrydag myne op hulle vloer laat uitval. Terselftertyd het Mariaan naar geword en vir die toilet gehardloop (nie oor die tee nie.) So dit was iewat van ‘n fiasko.
Julie 3, 2019 om 5:02 nm	 Antwoord
🙉🙊🙈 Wat vang jy aan, Kameeltjie! Miskien moet jy maar net rustig by die huis bly…🥰😂🤗
Julie 3, 2019 om 5:21 nm
Nog nooit nie Una…. wat van my hare!!!!!
Julie 3, 2019 om 5:41 nm
Mmmm, o ja.
Julie 3, 2019 om 7:54 nm
😀 Daardie pastoor moes mos eintlik gesluk en stilgebly het!
Julie 3, 2019 om 4:53 nm	 Antwoord
‘n Pastoor moet baie dinge sluk, maar Kameel se tee!!! Aikôna 😂😂😂😂 Ek is bly hy het die vrymoedigheid gehad om te praat. Wat sal die arme man nou so verniet suffer?
Julie 3, 2019 om 5:09 nm	 Antwoord
Ja, dis waar – hy moes vertroue in jou gehad het!
Julie 3, 2019 om 5:13 nm
Frannie ek dink dit het te doen met hoe ons mense ontvang. By my is dit sommer “Hi hello, skop uit jou skoene, sit op jou voete en maak jouself tuis. En sien jy hierdie skinkbord ens… laaste keer wat jy hom sien. Ai klink of ‘n boswagter my grootgemaak het, en my ouers was heel verfyn. 😂😂😂😂
Julie 3, 2019 om 5:40 nm
Mens sal dadelik tuis voel by julle.
Julie 3, 2019 om 8:29 nm
Blykbaar is my sterkste gawe “hospitality.” Ek het net nie die bak en brou en teemaak gawe saamgekry nie 🤔
Julie 3, 2019 om 9:36 nm
Nou maar jy het mos goed gedelegeer!
Julie 4, 2019 om 9:39 vm
Moenie worry Kameel, my vriendin, ek kan ook nie tee maak nie. Ek wil ook nie koffie maak nie.Ek koop deesdae hierdie vooraf opgemaakte pakkies cappuchino en dop dit om in die koffiebeker. Kookwater daarby en hier is ‘n pakkie koekie nog in die paper – help jouself. As jy weer jou mond oopmaak, kry jy net ‘n bottel vol water uit die yskas. Ek is ‘n terrible gasvrou.
Julie 3, 2019 om 7:49 nm	 Antwoord
Ek sal net die water drink dankie. My hart gaan op ‘n gallop wanneer ek koffie drink.
Julie 3, 2019 om 9:31 nm	 Antwoord
Regtig? Myne het dieselfde reaksie en mense kyk my altyd snaaks aan as ek sê koffie maak my siek, en ek het dit nogal sonder suiker gedrink. Suiker laat ook my hart hardloop – ek vermy enige vorm daarvan, al is dit net ‘n stokkielekker.
Julie 4, 2019 om 8:36 vm
Oooo gelukkig kan ek nog soetgoed eet. Is op ‘n pil wat my hartklop reguleer…. maar is nie van plan om koffie te toets nie. Nie grappies as jou hart weer reggeskok moet word nie.
Julie 4, 2019 om 9:42 vm
Ek is nou ‘n bietjie meer as ‘n jaar van daardie pil af. Wil ook ook nie weer sulke hart-episodes hê nie.
Julie 4, 2019 om 11:13 vm
Baie dankie dat jy geskryf het.ek waardeer dit baie. Bly die tee het jou aan die skryf gesit. Ek sien die prentjie mooi skinkbord en teegoed, die pastoor wat uitsien na n heerlike kopie tee, en toe val alles plat, hy kon die tee nie inkry nie. Arme gas.Ek is n teedrinker. Swart tee nie te sterk of the vlou wees nie, een lepeltjie suiker! Koffie gee my ook hartkloppings. Lekker storie hoor.
Julie 4, 2019 om 9:08 vm	 Antwoord
Dan sal ek en jy maar water moet drink wanneer ons saam kuier. Hou nou net rooibos in ons huis aan. Het uitdaging geniet dankie 😊 Lekker slaap. Ons vries!!!
Julie 4, 2019 om 9:47 vm	 Antwoord
Water is netso goed! Hier is dit van gistemiddag af ysig en nat. Hul verwag sneeu maar op oomblik waai die wind te veel. Jy moet nou lekker doedoes en droom mooi/lekker drome.
Julie 4, 2019 om 11:48 nm